**PIRKIMO – PARDAVIMO SUTARTIS Nr. S1-\_\_\_\_\_\_\_\_/26**

2026 m. \_\_\_\_\_\_\_\_\_\_ mėn. \_\_\_ d., Vilnius

**VšĮ Vilniaus miesto klinikinė ligoninė** (toliau - **Pirkėjas**), atstovaujama Aušros Bilotienės Motiejūnienės, veikiančios pagal įstaigos įstatus, ir **UAB Viva Medical** (toliau - **Pardavėjas**), atstovaujama direktoriaus Antano Juškos, veikiančio pagal įmonės įstatus, kartu Sutartyje vadinamos „Šalimis“ arba kiekviena atskirai „Šalimi“, sudarė šią sutartį:

**1. Sutarties objektas**

1.1. Sutarties dalykas yra **endoskopų plovimo ir dezinfekcijos priemonės automatinėms mašinoms „Wassenburg WD415“** (toliau - Prekės), kurių specifikacija ir įkainiai nurodyti Sutarties priede Nr. 1.

1.2. Šia Sutartimi nustatoma tvarka ir sąlygos, pagal kurias Pardavėjas įsipareigoja perduoti jam priklausančias šioje Sutartyje nurodytas Prekes Pirkėjui, o Pirkėjas įsipareigoja priimti šias Prekes ir sumokėti už jas Pardavėjui šioje Sutartyje numatytą pinigų sumą atsižvelgiant į Sutartyje nustatytus terminus.

**2. Prekių kokybė**

2.1. Tiekiamos Prekės turi būti leidžiamos naudoti Lietuvos Respublikoje įstatymų nustatyta tvarka.

2.2. Tiekiamų Prekių kokybė turi atitikti galiojančius standartus, technines sąlygas ir kitus norminius aktus.

2.3. Prekės pateikimo momentu Prekių galiojimo terminas turi būti ne mažesnis kaip vieneri metai.

2.4. Nekokybiškos Prekės turi būti pakeistos kokybiškomis Pardavėjo sąskaita ir sąnaudomis 3 darbo dienų laikotarpyje, skaičiuojant nuo pranešimo apie nekokybiškas Prekes Pardavėjui išsiuntimo dienos. Jei Pardavėjas negali pakeisti nekokybiškų prekių kokybiškomis, Pardavėjas turi vadovautis sutarties 8.7. papunkčiu.

2.5. Pardavėjas atsako už Prekių sugadinimą, jei tai atsitinka dėl netinkamo įpakavimo ar transportavimo.

**3. Prekių kaina ir atsiskaitymų tvarka**

3.1. Sutarties kainos skaičiuojamos fiksuoto įkainio apskaičiavimo būdu.

3.2. Šalys susitarė, kad maksimali sutarties vertė yra **15685,95 Eur su PVM (14939,00 Eur be PVM).**

3.3. Prekių įkainiai nustatomi ir atsiskaitymai vykdomi eurais.

3.4. Prekių įkainiai PVM sąskaitose faktūrose nurodomi be PVM ir bendra suma su PVM.

3.5. Prekių įkainiai nurodyti pasiūlyme ir šioje sutartyje sutampa ir nekinta visą sutarties galiojimo laiką, išskyrus esant 8.1 - 8.3 papunktyje nurodytoms sąlygoms.

3.6. Už kokybiškas Prekes Pirkėjas apmoka Pardavėjui pagal gautas PVM sąskaitas faktūras per 30 dienų po to, kai Privalomojo sveikatos draudimo fondo lėšos iš Teritorinių ligonių kasų bus pervestos į perkančiosios organizacijos sąskaitą, bet ne vėliau kaip per 60 dienų nuo PVM sąskaitos faktūros gavimo dienos.

3.7. Pardavėjas įsipareigoja PVM sąskaitą faktūrą išrašyti vadovaujantis Lietuvos Respublikos pridėtinės vertės mokesčio įstatymo nuostatomis.

3.8. Pardavėjas įsipareigoja Pirkėjui PVM sąskaitas faktūras pateikti tik elektroniniu būdu, o Pirkėjas įsipareigoja elektronines sąskaitas faktūras priimti ir apdoroti informacinės sistemos Sąskaitų administravimo bendrosios informacinės sistemos (SABIS) priemonėmis.

3.9. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos tiekėjo pasirinktomis priemonėmis, o Europos elektroninių sąskaitų faktūrų standarto neatitinkančios elektroninės sąskaitos faktūros turi būti teikiamos tik naudojantis informacinės sistemos Sąskaitų administravimo bendrosios informacinės sistemos (SABIS) priemonėmis.

3.10. Į Prekių kainą SABIS pateikimas, visos su Prekių teikimu susijusios išlaidos, visi kiti mokesčiai ir pridėtinės išlaidos jei tokios yra.

**4. Prekių perdavimas ir priėmimas**

4.1.Pardavėjas garantuoja numatytą Prekių tiekimą dalimis pagal pateiktą Pirkėjo užsakymą.

4.2. Užsakytas Prekes Pardavėjas savo transportu ir išlaidomis pristato Pirkėjui, nuo užsakymo gavimo dienos per 3 (tris) darbo dienas nuo Pirkėjo užsakyme nurodytos datos, į viešosios įstaigos Vilniaus miesto klinikinę ligoninę, adresu Antakalnio g. 57 Vilnius (Pagal Pirkėjo nurodomą vietą).

4.2.1. Esant objektyvioms priežastims, Pardavėjas gali prašyti pratęsti Prekių pristatymo terminą iki 6 (šešių) darbo dienų, tokiu atveju naujas Prekių pristatymo terminas nustatomas bendru šalių rašytiniu susitarimu. Šalis norėdama pratęsti Prekių pristatymo terminą, pateikia tai pagrindžiančius įrodymus/ dokumentus.

4.3. Sutarties 1.1. punkte nurodytas Prekes Pardavėjas perduoda Pirkėjui arba jo įgaliotam atstovui, kurie patvirtina tinkamu Prekių gavimo faktą savo parašu Prekių perdavimo-priėmimo akte.

4.4. Priimant Prekes, jų kiekio, kokybės arba asortimento neatitikimą Pirkėjas įformina aktu ir 7 kalendorinių dienų laikotarpyje pateikia Pardavėjui raštišką pretenziją.

**5. Šalių atsakomybė**

5.1. Už šios Sutarties pažeidimą, nevykdymą ar netinkamą vykdymą šalys atsako Lietuvos Respublikos civilinio kodekso nustatyta tvarka.

5.2. Pardavėjui neperdavus Pirkėjui Prekių per Sutarties 4.2 papunktyje nurodytą terminą, Pirkėjo rašytiniu reikalavimu Pardavėjas įsipareigoja mokėti 0,02 procentų dydžio delspinigius nuo nepristatytų Prekių sumos už kiekvieną uždelstą dieną.

5.3. Pirkėjui pateikus Prekių užsakymus pagal šios Sutarties 4.2 papunktį, o Pardavėjui nekokybiškai ar ne pagal visos Sutarties ir (ar) jos priedų reikalavimus vykdant prievoles pagal Sutartį arba jų nevykdant, Pirkėjo rašytiniu reikalavimu, Pardavėjas privalo sumokėti 10 (dešimties) procentų dydžio baudą nuo ne pagal Sutartį ir (ar) jos priedų reikalavimus pristatytų, Pirkėjo užsakytų Prekių vertės ir per 3 darbo dienas turi ištaisyti prievolių vykdymą pagal Sutartį.

5.4. Pirkimo – pardavimo sutartį nutraukus dėl Pardavėjo sutartinių įsipareigojimo nevykdymo, Pirkėjo rašytiniu reikalavimu Pardavėjas įsipareigoja sumokėti 20 (dvidešimties) procentų dydžio baudą nuo kiekvienos Prekės sutartinės vertės.

5.5. Pirkėjas turi teisę priskaičiuotų netesybų suma mažinti savo piniginę prievolę Pardavėjui.

5.6. Pirkėjui laiku nesumokėjus bet kurio iš Sutartyje nustatytų mokėjimų, Pardavėjo prašymu Pirkėjas įsipareigoja mokėti Pardavėjui delspinigius po 0,02 procentų nuo neapmokėtos Prekių sumos už kiekvieną uždelstą dieną.

**6. Nenugalima jėga (force majeure)**

6.1. Esant nenugalimai jėgai (force majeure) arba kitoms aplinkybėms (pagal Lietuvos Respublikos Vyriausybės 1996-07-15 nutarimą Nr. 840, kurios nepriklauso nuo sutarties šalių valios, šalys privalo nedelsdamos, bet ne vėliau kaip per 3 kalendorines dienas apie tai viena kitą informuoti raštu. Jei šalys viena kitos neinformuos, bus laikoma, kad tokių aplinkybių nebuvo ir šalis laiku nepranešusi apie neįveikiamos jėgos aplinkybes, tampa atsakinga už nuostolių, kurių galima buvo išvengti, atlyginimą kitai šaliai.

**7. Subtiekėjai (jeigu pasitelkiami)**

7.1.Pardavėjas gali pasitelkti subtiekėjus (nėra) (išvardinti subtiekėjus) tam tikrai pirkimo daliai įvykdyti (nėra) (įvardinti numatomą atlikti pirkimo dalį). Toks nurodymas nekeičia pagrindinio Pardavėjo atsakomybės dėl numatomos sudaryti pirkimo sutarties įvykdymo.

7.2. Pardavėjas, iš anksto suderinęs su Pirkėju, gali pirkimo sutarties vykdymo metu pakeisti subtiekėjus, tačiau pakeisti subtiekėjai privalo būti ne žemesnės kvalifikacijos, kaip subtiekėjai, nurodyti pasiūlyme. Be raštiško Pirkėjo sutikimo pasitelkti kitus nei pasiūlyme nurodyti subtiekėjai, draudžiama.

7.3. Sutarties vykdymo metu Pardavėjas informuoja apie informacijos apie subtiekėjus pasikeitimą, apie naujus subtiekėjus, kuriuos jis ketina pasitelkti vėliau. Kartu su informacija apie naujus subtiekėjus pateikiami subtiekėjo pašalinimo pagrindų nebuvimą patvirtinantys dokumentai.

7.4. Pardavėjo pasitelktiems subtiekėjams pageidaujant ir nesant Pardavėjo prieštaravimo nepagrįstiems mokėjimams, Pirkėjas gali atsiskaityti tiesiogiai su subtiekėjais sutartyje nustatyta tvarka ir terminais už subtiekėjo suteiktas paslaugas vykdant sutartį. Pirkėjas ne vėliau kaip per 3 darbo dienas nuo 7.1. papunktyje nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Pirkėjui. Jei subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Subtiekėjo ir jo Pardavėjo, kurioje aprašoma tiesioginio atsiskaitymo su subtiekėju tvarka, atsižvelgiant į Pirkimo dokumentuose nustatytus reikalavimus. Šios nuostatos taikymas nekeičia Pardavėjo atsakomybės dėl sutarties įvykdymo joje nustatyta tvarka ir terminais.

**8. Kitos Sutarties sąlygos**

8.1. Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Sutartyje nurodytiems įkainiams, Sutartyje nurodyti Prekių įkainiai perskaičiuojami juos didinant arba mažinant. Perskaičiavimas įforminamas Sutarties pakeitimu, kuris tampa neatskiriama Sutarties dalimi. Perskaičiuota kaina/įkainiai taikomi už tą Prekių dalį, už kurią sąskaita faktūra išrašoma galiojant naujam PVM. Jeigu Prekių kainos/įkainių perskaičiavimą dėl pasikeitusio (padidėjusio ar sumažėjusio) PVM inicijuoja Pardavėjas, jis turi raštu kreiptis į Pirkėją ir pateikti konkrečius skaičiavimus dėl pasikeitusio PVM įtakos Prekių įkainiams. Pirkėjas taip pat turi teisę inicijuoti įkainių perskaičiavimą dėl pasikeitusio PVM.

8.1.1. Tokie pakeitimai turi būti taikomi toms Prekėms ir PVM sąskaitoms faktūroms, kurias Pirkėjas sudaro po tokių pakeitimų įsigaliojimo, be atskiro Šalių Susitarimo. Tokiu atveju Sutarties kaina be PVM nekeičiama.

8.2. Sutarties vykdymo metu, Pardavėjas gali pasiūlyti ir mažesnius įkainius, nei Sutartyje numatyta, tačiau ne didesnius. Tokiu atveju Pirkėjas apmoka Pardavėjui pagal PVM sąskaitoje faktūroje nurodytus mažesnius įkainius.

8.3. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 12 (dvylikos) mėnesių nuo Sutarties sudarymo dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), jeigu Vartojimo prekių ir paslaugų kainų pokytis (k), apskaičiuotas kaip nustatyta 8.3.3 papunktyje, viršija 7 procentus. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo.

8.3.1. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės Sutarties vertę.

8.3.2. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.

8.3.3. Nauji įkainiai apskaičiuojami pagal formulę:

*, kur*

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą (*pasirenkamas „12 ĮVAIRIOS PREKĖS IR PASLAUGOS“ indeksas)* apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (*pasirenkamas „12 ĮVAIRIOS PREKĖS IR PASLAUGOS“ indeksas)*.

Indpradžia – laikotarpio pradžios datos (mėnesio) vartojimo prekių ir paslaugų indeksas (*pasirenkamas „12 ĮVAIRIOS PREKĖS IR PASLAUGOS“ indeksas)*. Pirmojo perskaičiavimo atveju laikotarpio pradžia (mėnuo) yra Sutarties sudarymo dienos. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

8.3.4. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** *(Lietuvos Statistikos Departamentas pokyčius skelbia apvalindamas iki vieno skaitmens po kablelio)* skaitmens po kablelio, o apskaičiuotas įkainis „a“ suapvalinamas iki **dviejų** skaitmenų po kablelio.

8.3.5. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

8.4. Sutartis gali būti keičiama vadovaujantis Viešųjų pirkimų įstatymo 89 straipsnio nuostatomis.

8.5. Sutarties galiojimo laikotarpiu Prekės perkamos pagal Pirkėjo poreikį ir Pirkėjas neįsipareigoja užsakyti tam tikrą konkretų Prekių kiekį už Sutartyje numatytą sumą per Sutarties galiojimo laiką.

8.6. Sutarties galiojimo laikotarpiu Pardavėjas įsipareigoja informuoti Pirkėją apie išpirktą Sutarties sumą ir esant tokiai situacijai Pardavėjas įsipareigoja nebeteikti Sutarties sumą viršijančių užsakymų.

8.7. Sutartyje/ pirkimo dokumentuose nurodytos Prekės, nekeičiant bendros Sutarties įkainių, pirkimo vykdytojo sutikimu gali būti pakeistos kitomis analogiškomis/ ar geresnės kokybės, specifikacijos Prekėmis, tik tokiu atveju, kai Prekės nebegaminamos ir Pardavėjas pirkimo vykdytojui pateikia tai pagrindžiančius dokumentus (pavyzdžiui, gamintojo raštą / patvirtinimą, kad Prekė nebegaminama)/ arba Pardavėjas dėl objektyvių priežasčių negali pakeisti nekokybiškų Prekių kokybiškomis, tokiu atveju, Pardavėjas savo sąskaita ir sąnaudomis, iš anksto suderinęs su Pirkėju, pakeičia Prekes analogiškomis tuos pačius kokybės reikalavimus atitinkančiomis Prekėmis ar geresnės kokybės, specifikacijos Prekėmis. Jei Pardavėjas negali pakeisti nekokybiškų Prekių kokybiškomis, ar pristatyti analogiškų/ ar geresnės kokybės, specifikacijos Prekių, jis privalo grąžinti už nekokybiškas Prekes gautas lėšas.

8.7.1. Pardavėjas keisdamas Prekes kitomis analogiškomis/ geresnės kokybės, specifikacijos Prekėmis, privalo pirkimo vykdytojui pateikti dokumentus, pagrindžiančius, jog naujos Prekės atitinka pirkimo dokumentuose/ sutartyje nustatytą techninę specifikaciją.

8.7.2. Remiantis sutarties 8.8. papunkčiu sutarties keitimas įforminamas raštu sudarant papildomą susitarimą prie sutarties.

8.8. Sutarties galiojimo metu Pirkėjas turi teisę atsisakyti sutartyje numatytų, tačiau pirkimo vykdytojui nebereikalingų Prekių, jeigu jos dar neužsakytos ir nepradėtos vykdyti.

8.9. Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4.1 papunkčiu.

8.9.1. Jeigu Prekės supakuojamos į antrinę pakuotę, ji turi būti perdirbamoji pakuotė pagal Lietuvos Respublikos mokesčio už aplinkos teršimą įstatymo nuostatas. Pardavėjas patiekdamas Prekes Pirkėjui, pateikia Prekės antrinės pakuotės tinkamumą perdirbti (perdirbamumą) patvirtinančius dokumentus (pavyzdžiui, pakuotės aprašymo dokumentą, techninį dokumentą, dokumentą iš akredituotų laboratorijų ar pakuočių atliekų perdirbėjų, ar eksportuotojų iš tvarkytojų sąrašo, ar kitus lygiaverčius objektyvius įrodymus). Už Prekių priėmimą atsakingas Pirkėjo atstovas, nurodytas šios Sutarties 11.4 papunktyje patikrina Pardavėjo pateiktus įrodymus dėl šiame punkte nustatytų reikalavimų laikymosi. Nustačius, kad Pardavėjas šiame punkte nustatytų reikalavimų nesilaiko, už Prekių priėmimą atsakingas Pirkėjo atstovas turi teisę Prekių nepriimti ir laikyti, kad Prekės turi trūkumų, kuriuos Pardavėjas privalo ištaisyti. Nustačius, kad Pardavėjas šiame papunktyje nustatyto reikalavimo nesilaiko, Pardavėjui taikoma Sutarties 5.3 papunktyje nurodyto dydžio bauda.

8.9.2.  Pardavėjas privalo Prekes atvežti Pirkėjui ne kelių eismo piko valandomis, pirmadieniais − ketvirtadieniais nuo 9:00 iki 11:30 ir nuo13:30 iki 16:00 val., penktadieniais ir švenčių dienų išvakarėse nuo 9:00 iki 11:30 ir nuo 13:30 iki 15:00 val. ir trumpiausiais galimais maršrutais. Už Prekių priėmimą atsakingas Pirkėjo atstovas, nurodytas šios Sutarties 11.4 papunktyje priimdamas Prekes fiziškai įsitikina, ar Pardavėjas Prekes pristatė ne kelių eismo piko valandomis. Pirkėjas turi teisę Sutarties vykdymo metu pareikalauti trumpiausio galimo maršruto pasirinkimą įrodančių dokumentų. Jeigu Prekes veža kurjerių tarnybos, šis reikalavimas netaikomas. Nustačius, kad Pardavėjas šiame punkte nustatyto reikalavimo nesilaiko, Pardavėjui taikoma Sutarties 5.3 papunktyje nurodyto dydžio bauda.

8.10. VPĮ 45 str. 21 taikymo metu Pirkėjas turi teisę pareikalauti Pardavėjo pateikti pagrindžiančius dokumentus dėl jo teikiamų Prekių atitikties VPĮ 45 straipsnio 21 dalies nuostatoms.

8.11. Išrašydamas PVM sąskaitą faktūrą Pardavėjas privalo joje nurodyti šios sutarties numerį.

**9. Sutarties galiojimas**

9.1. Ši Sutartis įsigalioja nuo Sutarties pasirašymo dienos ir galioja iki visiškų įsipareigojimų įvykdymo.

9.2. Šios Sutarties Prekių užsakymų, tiekimo ir pristatymo laikotarpis yra nuo Sutarties pasirašymo dienos 12 mėnesių.

9.2.1. Neišpirkus Sutartyje nurodytos maksimalios sutarties sumos, Sutartis, raštišku šalių susitarimu, gali būti pratęsta. Bendra Sutarties trukmė negali viršyti 36 mėnesių. Tokiu atveju kai maksimali Sutarties suma išpirkta – sutartis nustoja galioti automatiškai be atskiro šalių susitarimo dėl sutarties nutraukimo.

9.3. Šios Sutarties priedai yra neatskiriama Sutarties dalis ir įsigalioja nuo jų pasirašymo momento, jei pačiuose susitarimuose nenurodyta vėlesnė įsigaliojimo data.

9.4. Visi šios Sutarties sąlygų pakeitimai ir papildymai galioja tik tuo atveju, jei jie yra įforminami raštu ir pasirašyti abiejų Šalių. Sutarties priedai įsigalioja nuo jų pasirašymo, jei pačiuose susitarimuose nenurodyta vėlesnė įsigaliojimo data.

9.5. Pirkėjas turi teisę vienašališkai nutraukti Sutartį, jeigu Pardavėjas ją iš esmės pažeidė:

9.5.1. Parduota Prekė yra netinkamos kokybės ir jos trūkumų neįmanoma pašalinti per protingą ir Pirkėjui priimtiną terminą;

9.5.2. Pardavėjas nesilaiko Sutarties nuostatų.

9.6. Sutartis gali būti nutraukta prieš terminą bendru rašytiniu abiejų Šalių susitarimu.

9.7. Pirkėjas turi teisę nutraukti Sutartį prieš 15 kalendorinių dienų apie tai raštu įspėjęs Pardavėją. Užsakymai, kurie buvo pateikti iki tokio įspėjimo išsiuntimo dienos, turi būti įvykdyti ir už juos tinkamai atsiskaityta.

9.8. Sutartis gali būti nutraukta prieš terminą bendru rašytiniu abiejų Šalių susitarimu, esant nenugalimos jėgos aplinkybėms, kai jos tęsiasi ilgiau nei 2 mėnesius ir Pardavėjas pateikia tai pagrindžiančius įrodymus/ dokumentus.

9.9. Bendru šalių rašytiniu susitarimu atskiros pirkimo dalys gali būti nutrauktos nuo datos nurodytos susitarime, tokiais atvejais kai: Pirkėjui nebelieka poreikio atitinkamoms Prekėms, ar Pardavėjas pateikia pagrindžiančius dokumentus/ įrodymus, kad Pardavėjas neturi galimybės pagal Sutarties 8.8 punktą pakeisti/ pristatyti Prekes analogiškomis.

9.9.1. Nutraukus pirkimo dalį/ dalis Sutarties vertė sumažėja atitinkamai pagal pasirašytą susitarimą.

9.10. Bendru šalių rašytiniu susitarimu visa Pirkimo - pardavimo sutartis ar atskiros pirkimo dalys gali būti sustabdytos, kol tęsis Sutarties vykdymą ribojančios aplinkybės (pvz.: nesant Pirkėjui poreikio atitinkamoms Prekėms ar tokiais atvejais, kai apriboti skydžiai, uždarytos sienos). Šalis norėdama sustabdyti Pirkimo - pardavimo sutartį, pateikia tai pagrindžiančius įrodymus/ dokumentus.

9.11. Sutarties galiojimo termino pabaiga neatleidžia Šalių nuo civilinės atsakomybės už Sutarties pažeidimą.

**10. Asmens duomenų tvarkymas**

10.1. Vykdydamos Sutartį, Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

10.2. Šalių atstovų, darbuotojų ar kitų fizinių asmenų, pasitelktų Sutarčiai vykdyti, duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.

10.3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.

10.4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys: (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys, suformuojami Sutarties vykdymo metu.

10.5. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai ir draudimo bendrovės; (V) Šalių pasitelkiami kiti asmenys, susiję su Sutarties vykdymu.

10.6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.

10.7. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėjų darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.

10.8. Šalys šiuo susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

**11. Baigiamosios nuostatos**

11.1. Visi ginčai, kilę iš šios Sutarties sprendžiami derybų keliu. Šalims nesusitarus geruoju, ginčas gali būti perduotas nagrinėti teismui Lietuvos Respublikos įstatymų nustatyta tvarka pagal Pirkėjo buveinės vietą.

11.2. Bet kokie pranešimai, informacija, dokumentacija ar korespondencija dėl Sutarties ar jos vykdymo turi būti įforminta raštu lietuvių kalba ir išsiųsta registruotu paštu per kurjerį, faksu ar elektroniniu paštu.

11.3. Pasikeitus Šalies buveinės adresui, banko sąskaitos numeriui ar kitiems rekvizitams, Šalis privalo apie tai pranešti kitai Šaliai. Neįvykdžius šių reikalavimų Šalis neturi teisės reikšti pretenzijų ar atsikirtimų, kad kitos Šalies veiksmai, atlikti vadovaujantis paskutine turima informacija, neatitinka Sutarties sąlygų, arba kad ji negavo pranešimų, siųstų pagal paskutinius turimus rekvizitus.

11.4. Pirkėjas paskiria kontaktinius asmenis, atsakingus už Sutarties vykdymą: Infekcijų kontrolės skyriaus vedėja

**Šalių parašai ir rekvizitai**

|  |  |
| --- | --- |
| **PIRKĖJAS** | **PARDAVĖJAS** |
| **VšĮ Vilniaus miesto klinikinė ligoninė**  Antakalnio g. 57, LT-10207 Vilnius  Įmonės kodas 302692454  PVM mokėtojo kodas LT100006560213  A/s LT86 7044 0600 0799 0186  AB SEB bankas, banko kodas 70440  Tel. +370 5 234 4487  El. paštas [info@vmkl.lt](mailto:info@vmkl.lt) | **UAB Viva Medical**  Santariškių g. 5, LT-08406 Vilnius  Įmonės kodas 302820861  PVM mokėtojo kodas LT100007018811  A/s LT257300010159480507  AB Swedbank, banko kodas 73000  Tel. +370 699 32161,  El. paštas info@vivamedical.lt |

|  |  |  |  |
| --- | --- | --- | --- |
| Direktorė  Aušra Bilotienė Motiejūnienė | | Direktorius  Antanas Juška | |
|  |  | |  | |
| A.V. |  | | A.V. | |